چەند شەرەفێکی گەورەیە. هەمووکات بیرم ئەکردەوە ئەبێ ئەمە هەستێکی چۆنبێت.
هەشت ساڵ لەمەوبەر، خراپترین ئامۆژگاری ماوەی کارکردنمم وەرگرت.
هاوڕێیەکم پێی وتم،
"زۆر خەمی ئەوەت نەبێت چەندێک حەزت لە کارەکەتە کە ئێستا ئەیکەیت.
تەنیا بۆ ئەوەیە سی ڤی پێ درووستکەیت."
منیش دوای ماوەیەک لە ژیان لە ئیسپانیا گەڕابوومەوە، و
چوومە کۆمپانیای فۆرچون ٥٠٠. وتم، "زۆر سەرسوڕهێنەر ئەبێت.
کاریگەرییەکی زۆرم ئەبێت لەسەر ئەم جیهانە."
هەموو ئەم بیرۆکانەم هەبوو. و لە ماوەی دوو مانگیشا،
هەموو بەیانییەک نزیکەی ١٠ی بەیانی تێبینیم ئەکرد ئەم ویستە سەیرەم هەیە
بۆ ئەوەی سەرم بکێشم بە شاشەی کۆمپیتەرەکەی بەردەمما.
نازانم ئەگەر قەت کەس هەستی بەوە کردبێت. و
زۆری پێنەچوو تێبینی ئەوەم کرد ڕکابەرەکانی شوێنی کارکردنەکە
ڕۆڵی کارەکەمیان بە ئۆتۆماتیک کردووە. و
ئەمەش ڕێک لەو کاتەیا بوو کە ئامۆژگارییە زیرەکانەکە کرام بەوەی سی ڤی دروستکەم.
لەکاتێکا هەوڵم ئەیا بزانم
لە کام تەلاری دوو نهۆمییەوە خۆم فڕێبەمە خوارەوە و شتەکان بگۆڕم،
چەند ئامۆژگارییەکی هەمەجۆری وارێن بوفێتم خوێندەوە، و ئەیوت،
"وەرگرتنی کار بۆ درووستکردنی سی ڤی وەک ئەوە وایە سێکس هەڵگریت بۆ تەمەنێکی پیر."
(پێکەنین)
گوێم لەوە گرت، و هەموو ئەوە بوو کە ئەمویست.
لە ماوەی دوو هەفتەیا، لەو شوێنە چوومە دەر، و بە یەک ئامانجەوە ڕۆشتم:
شتێک بدۆزمەوە بتوانم تێکبیەم. هێندە قورس بوو.
ئەمویست جۆرێک لە کاریگەریم هەبێت. گرنگ نەبوو بەلامەوە چی بێت.
زۆریشی پێنەچوو بۆم دەرکەوت کە بەتەنیا نیم:
دەرکەوت کە زیاتر لە لەسەدا هەشتای خەڵک
حەزیان لە کارەکانیان نەبوو.
لەوە ئەچێت ئەوانەی لەم شوێنەشان وانەبن،
بەڵام ئەوە تێکڕای ئەوەیە کە دیلۆیت کردوێتی لە توێژینەوەکانیا.
بۆیە ویستم بزانم ئەو شتە چییە، کە ئەم خەڵکانەی لەیەک جیاکردۆتەوە،
ئەوانەی کارەکان لەدڵیانەوە ئەکەن، و جیهانی پێئەگۆڕن،
کە هەموو ڕۆژێک بە ئیلهامێکەوە هەڵئەستن، و
ئینجا لەسەدا هەشتاکەی تر
کە بێچارانە خەریکی کارەکانی خۆیانن.
بۆیە دەستمکرد بە چاوپێکەوتن لەگەڵ ئەم کەسانەیا کە ئەم کارە ئیلهامبەخشانەیان ئەکرد، و
کتێبم ئەخوێندەوە و توێژینەوەم لەسەر ئەزموونەکان ئەکرد،
سێ سەد کتێب لەسەر ئامانج و کارکردن و ئەم جۆرە شتانە،
بە تەواوەتی خۆمم تیا نوقم ئەکرد تەنیا بۆ ویستە خۆپەرستانەکەی --
دۆزینەوەی ئەو کارەی کە نەئەکرا نەیکەم،
کام کارە بۆمن باشە.
بەڵام کاتێک ئەمەم ئەکرد خەڵکی زیاتر دەستیان کرد بە پرسیارکردن لێم،
"تۆ خەریکی ئەم بابەتی کاری گونجاوەیت.
من حەزم لە ئیشەکەم نییە. ئەتوانین دانیشین و قسەکەین؟"
منیش ئەموت، "بێگومان." بەڵام ئەبوو ئاگاداریان بکەمەوە،
چونکە لەم ساتەیا ڕێژەی وازهێنانەکەی منیش لە سەدا هەشتا بوو.
لەوانەی دائەنیشتم و قسەم لەگەڵ ئەکردن، لەسەدا هەشتایان وازیان لە کارەکەیان ئەهێنا
لە ماوەی دوو مانگدا.
شانازیم بەمەوە ئەکرد، و مەسەلە ئەوە نەبوو هیچ جادوێکی تایبەتم هەبێت.
تەنیا یەک پرسیاری سادەم ئەکرد.
ئەویش ئەوەبوو، "بۆچی ئەو کارە ئەکەیت کە ئێستا ئەیکەیت؟"
وەڵامی ئەوانیش ئەوە ئەبوو،
"لەبەر ئەوەی کەسێک پێی وتووم کە پێویستە ئەو کارە بکەم."
درکم بەوە کرد زۆر کەسی چواردەورمان
بەسەر ئەم پەیژەیەیا سەر ئەکەون کە کەسێک پێیان ئەڵێ پیایا سەرکەون، و
دەر ئەچێت پەیژەکە بە دیوارێکی هەڵەوە نراوە،
یان هەر بەهیچ دیوارێکەوە.
هەتا کاتی زیاترم بەسەر ئەبرد لەنزیک ئەم کەسانەوە و ئەم کێشەیەم ئەبینی،
بیرم ئەکردەوە، چی ئەبێت ئەگەر بتوانین کۆمەڵگایەک دروستکەین،
شوێنێک خەڵک بتوانن هەست بکە، کە شوێنی خۆیانە و
ئاساییە ئەگەر لەوێ هەموو شتێک بەشێوەیەکی جیاواز بکەن،
مەودایەکی کەمتری ڕێگاکە ببڕن، کە لەوێ هانی ئەوە بدرێت، و
ئیلهام بەخەڵک ببەخشن بگۆڕدرێن؟
ئەوەش دواتر ئەبێت بەو شتەی کە پێی ئەڵێم ماڵپەڕی لیڤ یۆر لێجێند،
کە کەمێکی تر ڕوونی ئەکەمەوە.
بەڵام لەگەڵ ئەم دۆزینەوانەما، تێبینی چوارچێوەیەکی کارکردنی
سێ شتی زۆر سادەم کرد
کە هەموو ئەم کەسانەی بەحەسرەتەوە ئەیانەوێت جیهان بگۆڕن تیایا هاوبەشن،
ئەگەر ستیڤ جۆبس بیت یان ئەگەر تەنیا،
خاوەنی کۆگای نانکردنەکەی سەر شەقامەکە بیت.
بەڵام ئەو کارە ئەکەیت کە بەرجەستەی ئەوە ئەکات تۆ کێیت.
ئەمەوێ ئەو سێ شتەتان پێبڵێم، بۆ ئەوەی بتوانن وەک هاوێنەیەک بەکاریبێنن
بۆ ئەو ماوەیەی ماومانە لەمڕۆیا و هیوادارم بۆ ئەو ماوەیەی ماویشتانە لە ژیانا.
بەشی یەکەمی ئەم چوارچێوەی کاری سێ هەنگاوییە ئەوەیە
بە تەواوەتی شارەزای خۆت بیت و لەخۆت تێبگەیت،
چونکە ئەگەر نەزانیت بۆچی ئەگەڕێیت،
هەرگیز نایدۆزیتەوە.
ئەویش ئەوەیە کە کەس ئەم شتەمان بۆ ناکات.
هیچ بابەتێکی خوێندن نییە لە زانکۆکان لەسەر حەز و ئارەزوو بۆ کارەکەت.
تێناگەم چۆن ئەوە نەکراوە بە بابەتێکی خوێندن،
بەڵام با زیاتر نەچمە قوڵایی ئەوە.
مەبەستم ئەوەیە، کاتی زیاتر بەسەر ئەبەیت لە هەڵبژاردنی سێتی تەلەفزیۆنی ژوورەکەت
وەک لە گەڕان بۆ هەڵبژاردنی باشترین کۆلێژ و بوارەکەی بۆی ئەخوێنیت.
بەڵام خاڵی سەرەکی ئەوەیە، ئەکەوێتەوە سەر خۆمان ئەوە بزانین، و
چوارچێوەیەکی کارکردنمان ئەوێت، پێویستمان بە ڕێنیشاندانێکە بەناو ئەمەیا.
هەنگاوی یەکەمی قیبلەنوماکەشمان ئەوەیە بزانین خاڵی بەهێزی تایبەتمان چییە.
ئەو شانە چین کە کاتێک لەخەو هەڵئەستین بەهەر نرخێک بێت هەر ئەمانەوێ بیکەین،
ئەگەر پارەمان پێبدرێت بۆی یان نا، ئەو شتانەی خەڵک سوپاسمان ئەکات بۆی؟
دۆزەرەوەی خاڵی بەهێزیش کتێبێکە و ئامرازێکی سەر ئینتەرنێتیشە.
پێشنیاری ئەکەم بۆ جیاکردنەوەی ئەو کارانەی بەشێوەیەکی سرووشتی تیایا باشیت. و
دواتریش، چوارچێوەی کارکردنمان یان پلەبەندییەکەمان چییە بۆ ئەو بڕیاردانانە؟
گرنگی بە کەسەکانمان و خێزانەکەمان، و تەندروستی خۆمان ئەیەین زیاتر
یان تەنیا دەستکەوت و سەرکەوتن، و ئەو جۆرە شتانەیە؟
پێویستە بزانین کامیانمان ئەوێت بۆ ئەوەی ئەم بڕیارانەی بەین.
کەواتە ئەزانین رۆحمان لەچی پێکهاتووە،
بۆ ئەوەی نەچین بیفرۆشین بە مەسەلەیەک کە هیچ گرنگ نییە بەلامانەوە. و
ئینجا هەنگاوی دواتریش ئەزموونەکانمانە.
هەموو ئەم ئەزموونانەمان هەیە. هەموو ڕۆژێک و هەموو خولەکێک شت فێر ئەبین
لەسەر ئەوەی خۆشمان ئەوێت، و ڕقمان لێیە، و
لە چییا باشین، و لە چییا خراپین. و
ئەگەر کات بەسەر نەبەین لە سەرنجدان بەو شتەیا و
کۆکردنەوەی ئەوەی فێریبووین و
بەکارهێنانی بۆ ئەو ماوەیەی ماومانە لە ژیانمانا، کەواتە بۆ هیچ بووە.
هەموو ڕۆژێک، هەموو هەفتەیە:، هەموو مانگێکی ساڵیش
هەندێک کات بەسەر ئەبەم لە بیرکردنەوە لەوەی چی بە ڕاستی کراوە،
چی بە هەڵەیی کراوە، و پێویستە چی دووبارەکەمەوە،
ئەتوانم چی زیاتر بەکاربێنم لە ژیانما.
زیاتریش لەسەر ئەو بابەتە، وەک ئەبینن خەڵک، بەتایبەتی لەم ڕۆژەیا،
کە ئیلهامت پێئەبەخشن، کە کاتێک شتێک ئەکەن ئەڵێن
"ئای خوایە، جێف چی ئەکات، ئەمەوێ وەک ئەو بم."
بۆچی وا ئەڵێیت؟ جۆرناڵێک بکەرەوە.
بینوسەرەوە بزانە چی شتێکی ئەوان ئیلهامت ئەیاتێ.
هەموو شتێک نابێت سەبارەت بە ژیانیان،
بەڵام هەرچییەک بێت، تێبینی بکە،
بەتێپەڕبوونی کات جۆرێک لە گەنجینەمان ئەبێت
کە ئەتوانین بەکاریبێنین بۆ ژیانی خۆمان و زیاتر حەز بە بوونی خۆمان بکەین و
کاریگەرییەکی زیاترمان هەبێت.
چونکە کاتێک دەست ئەکەین بە پێکەوەنانی ئەم شتانە،
ئەواتە ئەتوانین پێناسەی بکەین کە بەڕاستی سەرکەوتن واتای چییە بۆمان، و
بێ ئەم بەشە جیایانەی قیبلەنومایە مەحاڵ ئەبێت بۆمان.
لەم دۆخەیا کۆتاییمان پێیەت -- ئەو ژیانە دەق بۆ نوسراوەمان هەیە
کە ژیانی هەمووی بەشێوەیەکە بە پەیژەیەکا سەر ئەکەون نازانن بۆ کوێ ئەچێت.
بەجۆرێک وەک ۆڵ ستریتی دوو وایە، ئەگەر کەستان دیبێتتان،
کارمەندە تازەکە لە بەڕێوبەری جێبەجێکاری بانقەکە ئەپرسێت،
"ژمارەت چەندە؟ هەمووان ژمارەیەکیان هەیە،
کە ئەگەر بگەن بەو پارەیە، ئیتر واز ئەهێنن."
ئەویش ئەڵێت، "ئاه، ئاسانە. زیاتر."
ئینجا زەردەخەنەیەک ئەکات.
ئەوەش دۆخی هەموو خەڵکە کە جێگەی داخە و
زۆربەیان کاتیان بەسەر نەبردووە لە تێگەشتن لەو شتانەی گرنگە بۆیان،
کە بەردەوام هەوڵ بۆ شتێک ئەیەین، کە هیچ گرنگ نییە بەلامانەوە،
بەڵام بۆیە ئەیکەین چونکە هەمووان پێیان وتوین پێویستە بیکەین.
بەڵام هەر کە ئەم چوارچێوەیە کۆئەکەینەوە،
دەست ئەکەین بە دیاریکردنی ئەو شتانەی کە وامان لێئەکەن زیندوو بینەوە.
ئەشزانیت لەوانەیە پێش ئەمە، حەزێک بێتە ئاراوە و بیات بە ڕووخسارتا،
یان هێڵێکی کارکردن کە ئەکرێت لەخۆتی بەدوور بگریت
لەبەر ئەوەی ڕێگایەکت نەبووە بۆ دیاریکردنی کاری گونجاو.
بەڵام کاتێک ئەوە ئەکەیت، ئەکرێت شتێک ببینیت کە یەک ئەگرێتەوە لەگەڵ تواناکانت،
بەهاکانت، و وەک کەسێک کێیت، و
بڵێیت هەموو ئەمە بەدەستەوە ئەگرم، شتێکی پێ درووست ئەکەم، و
هەوڵی بۆ ئەیەم، و هەوڵ ئەیەم کاریگەرییەک درووستکەم.
ماڵپەڕی لیڤ یۆر لێجینت و جوڵانەوەکەی بنیاتمان ناوە
بوونی نەئەبوو ئەگەر ئەم قیبلەنومایەم نەبوایە بۆ دیاریکردنی،
"ئەمە شتێکە ئەمەوێت هەوڵی بۆ بەم، و جیاوازییەکی پێ درووستکەم."
ئەگەر نەزانین بۆ چی ئەگەڕێین، هەرگیز نایدۆزینەوە،
بەڵام کە ئەم نەخشەیەمان دانا، ئەم قیبلەنومایە،
ئەتوانین بچینە سەر هەنگاوی دواتر -- و ئەوەش من نیم لەو سەرەوە --
کاری مەحاڵ بکەم و لە توانای خۆم زیاتر بکەم.
دوو هۆکار هەیە خەڵک ناتوانن کارێک بکەن کە ئەیانەوێت.
یەکەمیان خۆیان بەخۆیان ئەڵێن کە پێیان ناکرێت،
یان چواردەورەکەیان پێیان ئەڵێن کە پێیان ناکرێت.
بەهەردوو لایا، دەست ئەکەین بە باوەڕکردن پێی.
یان ئەوەتا کۆڵ ئەیەین، یان ئەوەتا هەر دەستی نایەینێ.
لە ڕاستیا، هەموو کارێک مەحاڵ بووە هەتا ئەوکاتەی کەسێک کردوێتی.
هەموو داهێنانێک، هەموو شتێکی نوێ لە جیهانا،
یەکەمجار بیرکردنەوەی خەڵک بە شێتانە دانراوە.
رۆجەر بانیستەر و میلە چوار خولەکەکە، لەڕووی جەستەییەوە مەحاڵ بوو
بە چوار خولەک میلێک ببڕیت بە کێبڕکێی سەر پێ
هەتا ئەوکاتەی رۆجەر بانیستەر کردی.
ئینجا چی ڕووی یا؟
دوو مانگ دواتر، شانزە کەسی تریش بە چوار خولەک میلێکیان بڕی.
ئەو شتانەی لە مێشکمانایە و پێمان وایە کە مەحاڵن
زۆر جار تەنیا وێستگەکانی ژیانن چاوەڕێ ئەکەن پێیان بگەین
ئەگەر بتوانین کەمێک سنورەکانی خۆمان ببەزێنین.
پێموابێت ئەمەش بە لەباری باری جەستەیی و بەهێزی لەشت دەستپێئەکات
زیاتر لە هەر شتێکی تر، چونکە ئەتوانین کۆنترۆڵی ئەوە بکەین.
ئەگەر وا بیر ئەکەیتەوە نەتوانیت یەک میل ڕابکەیت،
ئەتوانی نیشانی خۆتی بەیت کە ئەکرێت میلێک یان دوان ڕابکەیت،
یان ماراسۆنێک، یان پێنج پاوەند لەدەست بەیت، یان هەرشتێکی تربێت،
درک بەوە ئەکەیت متمانە بەخۆبوون ئاوێتە ئەبێت و
ئەکرێت بگوازرێتەوە بۆ بەشەکەی تری ژیانت.
لەگەڵ هاوڕێکانیشما کەمێک ئەم خووەم گرتووە.
گرووپێکی بچووکمان هەیە. ئەچین بۆ سەرکێشی جەستەیی و
بەم دواییە، خۆم لە دۆخێکی هەستیاردا بینییەوە.
زۆر ئەترسم لە ئاوی شینی تاریکی قوڵ.
نازانم ئەگەر کەس هەمان ئەو ترسەی هەبووبێت
دوای ئەوەی یەک دوو سێ جار فلیمی جەویان دیبێت
وەک من بە منداڵی.
بەڵام هەر شتێک لەسەروو ئێرەوە، ئەگەر تاریک بێت، یەکسەر هەستی پێئەکەم.
سوێند ئەخۆم شتێکی تیایە.
تەنانەت ئەگەر دەریاچەی تاهۆیش بێت، ئاوی سازگارە، کە نابێ لێی بترسیت،
نابەجێیە، بەڵام ترسەکە هەیە.
بەهەرحاڵ، سێ ساڵ لەمەوبەر لەسەر بەلەمێکی گەورە بووم
لە کەنداوی سان فرانسیسکۆ.
ڕۆژێکی باراناوی و ڕەشەبایەکی بەهێزی هەبوو، خەڵکەکە سکیان تێکچوو لەسەر بەلەمەکە، و
منیش دانیشتبووم و جلی مەلەم لەبەرا بوو، و لە پەنجەرەکەوە سەیری دەرەوەم ئەکرد
ترسێکی زۆر دایگرتبووم و بیرم ئەکردەوە لەم مەلەکردنەیا ئەمرم.
هەوڵ ئەیەم بە مەلە پردی گۆڵدن گەیت تێپەڕێنم. و
پێموابێت هەندێک کەس لێرە توانیویانە پێشتر ئەوە بکەن.
لەوێ دانیشتبووم، و جۆناسانی هاوڕێم، کە هانی یام ئەوە بکەم،
هات بۆلام و بینی لە چی دۆخێکام. و
وتی، "سکۆت، هاوڕێ خراپترین شت چییە ڕووبات؟
جلی مەلەت لەبەرایە. نوقم نابیت. و
ئەگەر ماندووش بوویت، بچۆرە سەر یەکێک لە بیست بەلەمەکە.
هەروەها، ئەگەر هێرشی قرش هەبێت، بۆچی لەناو هەشتا کەسا
بەتۆوە ئەگیرسێنەوە؟" وتم سوپاس، ئەوە یارمەتیدەر بوو.
ئەیویست بڵێت، "هەر بەڕاستی چێژی لێ ببینە. بەهیوای بەختێکی باش."
ئینجا مەلەیکرد و بەڕێکەوت. باشە.
دەرچوو، هێمن کردنەوەکەی سوودی هەبوو، و منیش هەستم بە هێمنییەکی تەواو کرد، و
پێموابێت هی ئەوە بوو کە جۆناسان سیانزە ساڵ بوو.
(پێکەنین)
ئەو ڕۆژەش هەشتا کەس لەوانەی مەلەیان ئەکرد،
شەست و پێنجیان لەنێوان تەمەنی نۆ و سیانزەیا بوون.
بیری لێکەرەوە چۆن بەشێوەیەکی جیاواز مامەڵەت لەگەڵ ژیانت ئەکرد
ئەگەر لە تەمەنی نۆ ساڵیا بۆت دەرکەوتایە ئەتوانی میل و نیوێک مەلە بکەیت
لە ئاوێکی ساردا لە ئەلکاترازەوە بۆ سان فرانسیسکۆ.
ئەوکاتە بۆ چی ئەتوت بەڵێ؟
لەسەر چی شتێک کۆڵت نەئەیا؟ چیت تاقی ئەکردەوە؟
لەگەڵ تەواوبوونم لە مەلەکردن، چوومە ئەکوا پارکەکە، و
لە ئاوەکە ئەهاتمە دەرەوە و
بێگومان نیوەی مناڵەکان پێشتر تەواو بووبوون،
بۆیە هانیان ئەیام و هەموو بەپەرۆشی تەواو بوونم بوون.
منیش سەرم بە تەواوەتی بەستبوی، ئەوەی مەلەی کردبێ لەوێ ئەزانێت، و
سەری خۆم گەرم ئەکردەوە و سەیرم ئەکرد کاتێک خەڵکەکەی تر تەواویان ئەکرد.
لەوکاتەیا بوو مناڵێکم بینی، هەستم ئەکرد لەباش ناچێت. و
بەم شێوەیە لەشی شل بوو.
بە ئەستەم ئەیتوانی هەناسە بات پێش ئەوەی پێش ئەوەی دووبارە سەری بکێشتەوە بە ئاوەکەیا. و
تێبینیم کرد دایک و باوکی تریش هەبوون سەیریان ئەکرد، و
سوێند ئەخۆم وەک من بیریان ئەکردەوە:
لەبەر ئەمە نابێ بهێڵیت مناڵی نۆ ساڵان لە ئەلکاترازەوە مەلە بکات.
ئەمە ماندوو بوون نەبوو.
لەناکاو، دایک و باوکێک ڕایان کرد و گرتیان، و
خستیانە سەر شانیان و بەم شێوەیە هێنایان،
بە تەواوەتی لەپەل کەوتبوو. و
ئینجا لەناکاو چەند هەنگاوێکی تر دوورکەوتنەوە و
خستیانەوە سەر عەرەبانەکەی خۆی. و
بە شێتانەترین شێوە کە بینیبێتم دەستی سەرکەوتنی بەرزکردەوە.
هێشتا ئەتوانم هەست بە گەرمی و وزەکەی ئەو کوڕە بکەم
کاتێک بەم دەستکەوتە گەشت.
پێشتر ئەو ڕۆژە بینیبووم لەسەر عەرەبانەکەی خۆی.
بەڵام نەمئەزانی کە مەلە ئەکات.
باشە، ئەوە بیست ساڵی تر ئەبێ بەچی بگات؟
ئەبێ چەند کەس پێیان وتبێت ئەوە نەکات و ئەگەر بیکات لەوانەیە بمرێت؟
بۆ خەڵکی ئەسەلمێنیت کە هەڵەن، ئەشیسەلمێنیت کە خۆشت هەڵەیت،
ئەکرێت هەندێک هەنگاوی یەکلاکەرەوە بنێیت بە ئاراستەی
ئەوەی باوەڕت پێیەتی پێت بکرێت.
پێویست ناکات خێراترین ڕاکەری ماراسۆنی جیهان بیت،
تەنیا متمانەت بەخۆت بێت بتوانیت مەحاڵ بەدی بێنیت، و
بە هەنگاوی بچووک دەستپێئەکات. و
باشترین ڕێگاش بۆ ئەمە ئەوەیە
خەڵکانێک لە چواردەورت بن هەمیشە بەچۆش و خرۆش بن.
خێراترین ڕێگا بۆ کردنی ئەو شتانەی کە پێتوانییە بتوانرێت بکرێت
ئەوەیە ئەو کەسانە بە چواردەورتەوە بن کە وەک تۆ خەریکن.
وتەیەکی جیم رۆن هەیە و ئەڵێت:
"تۆ تێکڕای ئەو پێنج کەسەیت کە زۆرترینی کاتەکانت لەگەڵیانا بەسەر ئەبەیت."
لە مێژووی جیهانیشا هیچ شتێک هێندەی ئەوە کارئاسانیت بۆ ناکات
بۆ گەشتنت لە شوێنی ئێستاتەوە بۆ ئەو شوێنەی ئەتەوێ پێی بگەیت
کە کێ هەڵ ئەبژێریت بۆ ئەوەی لە چواردەورت بن.
هەموو شتێک ئەگۆڕن و ئەوەش ڕاستییەکی سەلمێنراوە.
ساڵی ١٨٩٨، نۆرمان تریپلێت ئەم توێژینەوەیەی لەسەر چەند پاسکیل سوارێک کرد، و
کاتی گەڕەکەیانی بە چواردەوری مەیدانەکەیا بە گرووپ هەژمار ئەکرد، و
هەروەها تاک تاکیش. و
بۆی دەرکەوت جار لەدوای جار پاسکیلسوارەکانی گروپەکە خێراتر لێیان ئەخوڕی.
لەوکاتەوە لە هەموو بوارەکانی تری ژیاندا ئەمە دووبارە کراوەتەوە، و
جار لەدوای جار هەمان شت ئەسەلمێنێت،
کە کەسەکانی چواردەورت گرنگن، و ژینگەش هەموو شتێکە.
بەڵام کۆنترۆڵکردنی بۆخۆت ئەمێنێتەوە، چونکە ئەکرێت بەهەردوو لایا بڕوات.
لەبەر ئەوەی لەسەدا هەشتای خەڵک حەزیان لە کارەکەی خۆیان نییە،
کەواتە زۆربەی خەڵکەکەی چواردەورمان، نەک ئەوانەی ئێرە، بەڵکو شوێنی تر،
هانی ئاڵۆزکردنی ژیان ئەیەن و ناهێڵن هەوڵ بۆ ئەوە بەین کە گرنگە بەلامانەوە
بۆیە پێویستە ئاگاداری چواردەورمان بین.
خۆم لەم دۆخەیا بینییەوە --
خۆم نمونەی ئەوە بووم، دوو ساڵ لەمەوبەر.
کەس هیچ حەز یان خولیایەکی هەبووە دڵ و ڕۆحی بۆ تەرخان کردبێت،
لەگەڵ کاتێکی پێشوومارا، و زۆر حەز ئەکەن پێی بڵێن بزنس،
بەڵام کەس سەرنجی پێنایات و هیچ پارە پەیا ناکات؟
باشە، من چوار ساڵ لەمەوبەر هەوڵم ئەیا ئەم جوڵانەوەی لیڤ یۆر لێجێندە بنیات بنێم
هەتا هانی خەڵک بەم ئەو کارە بکەن کە بەڕاستی حەزیان لێیە و ئیلهامیان پێبەم، و
ئەوەی لەتواناما بوو ئەمکرد، و
تەنیا سێ کەس سەرنجیان ئەدا، و
هەموویان لەوێ بوون: دایکم، باوکم، و چێڵسیای هاوسەرم.
زۆر سوپاس بۆ پشتیوانیتان.
(چەپڵەلێدان)
منیش زۆرم حەز ئەکرد سەربگرێت، بۆ ماوەی چوار ساڵ بەڕێژەی لەسەدا سفر گەشەی کرد، و
خەریکبوو دایخەم، و
لەو کاتەیا بوو،
گواستمەوە بۆ سان فرانسیسکۆ و چاوم بە چەند کەسێکی سەرنجڕاکێش کەوت
کە شێوازێکی ژیانی شێتانەی پڕ سەرکێشیان هەبوو،
لە بزنس و ماڵپەڕەکان و بلۆگەکان
درووستکراو لەسەر حەزەکانیان، و بەشێوەی واتابەخش یارمەتی خەڵکیان ئەیا. و
یەکێک لە هاوڕێکانم، کە ئێستا، خێزانێکی هەشت ئەندامی هەیە، و
هەموو خێزانەکەی بەخێو ئەکات
بە ماڵپەڕێک کە هەفتەی دوو جار شتی بۆ ئەنوسێت.
تازە گەڕاونەتەوە دوای بەسەر بردنی مانگێک لە ئەوروپا، هەر هەموویان.
ئەمە سەرنجی راکێشام. چۆن شتی وا بوونی هەیە؟
ئەمەم کە بینی ئیلهامێکی زۆری پێبەخشیم، و
لەجیاتی ئەوەی ماڵپەڕەکەم دابخەم، بڕیارم یا گرنگی زیاتری پێبەم. و
ئەوەی لە تواناما بوو کردم و کاتی خۆم تەرخان کرد، و
هەموو کاتژمێرێکی کارکردنم بۆ دانا بۆ پشتیوانیکردنی ئەم کەسانە،
لەگەڵیانا ئەچومە دەر و بیرەمان ئەخواردەوە و وەرزشمان ئەکرد. و
دوای چوار ساڵ لە سفر گەشەکردن،
لە ماوەی شەش مانگ لە چوونە دەرەوە لەگەڵیان،
کۆمەڵگای لیڤ یۆر لێجێند دە هێندە گەشەی کرد.
لە ماوەی دوانزە مانگی تردا، سەد و شەست هێندە.
ئەمڕۆش زیاتر لە سی هەزار کەس لە سەد و پەنجاو هەشت وڵاتی جیاوە
مانگانە ئامرازەکانی پەیوەندی و دۆزینەوەی کاری ئێمە بەکارئەهێنن.
ئەو کەسانەش بوون ئەو کۆمەڵگا پڕ جۆشەیان درووست کرد
کە ئیلهامیان بەخشی بۆ درووستکردنی ئەو ئەگەرەی خەونم پێوە بینیبوو
بۆ ماڵپەڕی لیڤ یۆر لێجێند پێش چەند ساڵێک.
خەڵک هەموو شتێک ئەگۆڕن، و لەبەر ئەمەشە --
ئێوەش ئەپرسن چی ڕووی یا.
ماوەی چوار ساڵ، هیچ کەسێکم لەم بوارەیا نەئەناسی و
تەنانەت نەشمئەزانی کە بونی هەیە، کە خەڵک ئەتوانن ئەم کارە بکەن،
کە ئەکرێت جوڵانەوەی ئاوات هەبێت.
منیش لێرە بووم لە سان فرانسیسکۆ، و هەموو ئەوانەی چواردەورم ئەوەیان ئەکرد.
بوو بە شتێکی ئاسایی، بیرکردنەوەم گۆڕا لەوەی چۆن بتوانم ئەمە بکەم بۆ
چۆن ئەکرێت نەیکەم.
ئینجا کاتێک ئەوە ڕووئەیات، ئەو پلاکە دائەگیرسێت لە مێشکتا،
بەناو مێشکتا شەپۆل دروست ئەکات.
بێ ئەوەی هەوڵیش بەیت، ستانداردت لێرەوە ئەچێت بۆ ئێرە.
پێویست ناکات ئامانجەکانت بگۆڕیت. تەنیا پێویستە چواردەورت بگۆڕیت.
لەبەر ئەوەیە، و لەبەر ئەوەیە حەز ئەکەم لەنزیک ئەم کۆمەڵە کەسەوە بم،
لەبەر ئەوە ئەچم بۆ هەموو بۆنەکانی تێد، و
لەسەر ئایپادەکەم سەیریان ئەکەم لەسەر ڕێگام بۆ کار، ئیتر هەرچییەک بێت.
چونکە ئەمە ئەو کۆمەڵە کەسەن کە ئیلهام بە ئەگەرەکان ئەبەخشن.
ڕۆژێکی تەواو و زۆر زیاترمان هەیە پێکەوە بەسەری بەرین.
بۆ کۆکردنەوەی هەموو شتێک، لەڕووی ئەم سێ پایەیەوە،
لەهەموو شتێک زیاتر خاڵی هاوبەشیان هەیە.
لەسەدا سەد لەژێر کۆنترۆڵی خۆماندان.
کەس ناتوانێت پێتبڵێت کە ناتوانیت شت لەسەر خۆت فێربیت.
کەس ناتوانێ پێتبڵێت کە ناتوانیت پاڵ بە سنورەکانی خۆتەوە بنێیت و
بزانیت چی مەحاڵە بۆت و تەنانەت ئەوەش بکەیت بە ڕاستی.
کەس ناتوانێ پێتبڵێت کە ناتوانیت چواردەوری خۆت بەیت بە کەسی ئیلهامبەخش
یان دوورکەوتنەوە لەوانەی کە ساردت ئەکەنەوە.
ناتوانیت کۆنترۆڵی نسکۆ بکەیت.
ناتوانیت کۆنترۆڵی دەرکردن بکەیت یان کۆنترۆڵی تووشبوون بە ڕووداوی هاتوچۆ.
زۆربەی شتەکان بە تەواوەتی لەدەرەوەی جڵەوی خۆتایە.
ئەم سێ شتە بە تەواوەتی بەدەستی خۆمانە، و
ئەکرێت تەواوی جیهانمان بگۆڕێت ئەگەر بڕیار بەین شتێکی لەبارەوە بکەین. و
ئەوەی ئەیبینین ئەوەیە کە بەشێوەیەک بەرفراوان ڕووئەیات.
لە گۆڤاری فۆربسا خوێندمەوە، حکومەتی ئەمریکی بۆ یەکەم جار ڕایگەیاندووە
لە ماوەی مانگێکا خەڵکی زیاتر هەبووە واز لە کارەکانیان بێنن
وەک لەوانەی دەربکرێن.
وایان زانیوە تەنیا ئەو مانگەیە بەڵام سێ مانگ بەسەر یەکەوە ڕووی یا.
لە سەردەمێکدا کە خەڵک ئەڵێن جۆرە ژینگەیەکی قورسە،
خەڵک ئەم ژیانە دەق بۆ داڕێژراوە بەنەفرەت ئەکەن،
ئەو شتانەی خەڵک پێت ئەڵێن کە پێویستە بیانکەیت،
لە بەرامبەر ئەو شتانەی گرنگە بۆیان و ئەو شتانە بکەیت کە ئیلهامیان پێئەبەخشێت.
خەڵکیش ئێستا زیاتر بە ئاگا یەنەوە بۆ ئەم ئەگەرە،
کە بەڕاستی ئێستا تەنیا شت کە سنوور دابنێت بۆ ئەگەر ئەندێشەکردنە.
ئەوە چیتر دەربڕینێکی سواو نییە.
گرنگ نییە بەلامەوە بایەخ بەچی ئەیەیت، حەزەکەت چییە، و خولیاکەت چییە.
ئەگەر حەزت لە چنینە ئەکرێت کەسێک بدۆزیتەوە کە شارەزایە تیایا و
لێیانەوە فێربیت. بەدڵی خۆتانە. و
جیهانی ئەم سەردەمەش بەو شێوەیەیە، فێربوون لەوانەوەی قسە ئەکەن، و
ئێمەش ڕۆژانە ئەو جۆرە کەسانە کۆ ئەکەینەوە لەسەر ماڵپەڕەکەمان،
چونکە کاتێک کەسێکی ئاسایی کارێکی نائاسایی ئەکات، و
ئێمەش بتوانین لەچواردەوریان بین،
ئەبێت بە شتێکی ئاسایی.
ئەمەش دەربارەی ئەوە نییە ببیت بە غاندی یان ستیڤ جۆبس، و کاری شێتانە بکەیت.
تەنیا ئەوەیە کارێک بکەیت کە گرنگە بەلاتەوە، و
کاریگەرییەک درووست بکات کە تەنیا تۆ پێت ئەکرێت.
بە باسکردنی غاندی، ئەو پارێزەربوو وازی لەکارەکەی هێنابوو،
وەک بیستم، و
هەوڵی بۆ پرسێکی گەورەتر یا، پرسێک کە گرنگ بوو بەلایەوە،
کە نەئەکرا نەیکات. و
ئەم وتەیەشی هەیە کە من بەپێی ئەوە ئەژیم.
"یەکەمجار فەرامۆشت ئەکەن، ئینجا پێتپێئەکەنن،
ئینجا شەڕت لەگەڵ ئەکەن، ئینجا ئەیبەیتەوە."
هەموو شتێک مەحاڵ بووە هەتا ئەوکاتەی کەسێک پێی کراوە.
یان ئەوەتا ئەکرێت لەگەڵ ئەو کەسانەیا بیت کە پێت ئەڵێن ناتوانیت بیکەیت و
پێت ئەڵێن بێمێشکیت هەوڵی ئەوە ئەیەیت،
یان چواردەورت بەو کەسانە ئەگریت کە ئیلهامت پێئەبەخشن،
وەک ئەو کەسانەی لەم ژوورەیان.
چونکە وەک بەرپرسیارێتی خۆمانی ئەبینم نیشانی جیهانی بەین
کە ئەوەی وەک مەحاڵ ئەبینرێت ئەکرێت ببێت بە شتێکی نوێی ئاسایی.
ئەوەش خەریکە ڕووئەیات.
یەکەم، ئەو شتانە بکە کە ئیلهاممان پێئەبەخشن،
بۆ ئەوەی بتوانین ئیلهام بە خەڵکی تریش ببەخشین ئەو کارانە بکەن کە ئیلهامیان پێئەبەخشێت.
بەڵام ناتوانین ئەوە بدۆزینەوە
ئەگەر نەزانین بۆ چی ئەگەڕێین.
پێویستە بۆخۆمان کارەکانی خۆمان بکەین،
بە مەبەستەوە ئەو کارانە بکە، و ئەو دۆزینەوانە بکە.
چونکە ئەکرێت جیهانێک بێنمە بەرچاوم لەسەدا هەشتای حەزی لە کارەکەی خۆیبێت.
ئەوە جیهانێکی چۆن ئەبێت؟
داهێنانەکان بەچی ئەگەن؟ چۆن مامەڵە لەگەڵ کەسەکانی چواردەورت ئەکەیت؟
وردە وردە هەموو شتێک ئەگۆڕێت.
لەگەڵ تەواوبوونیشمان، تەنیا یەک پرسیارم هەیە لێتانی بکەم، و
پێموابێت تەنیا پرسیارە گرنگ بێت. و
ئەو کارە چییە کە ناکرێت نەیکەیت؟
ئەوە بدۆزەرەوە، و لەسەری بژی،
نەک تەنیا بۆخۆت، بەڵکو بۆ هەموو ئەوانەی چواردەوریشت،
چونکە ئەوە وردە وردە دەست ئەکات بە گۆڕینی جیهان.
ئەو کارە چییە ناکرێت نەیکەیت؟
سوپاس بۆ ئێوە.
(چەپڵەلێدان)